pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญออมวันละบาท สร้างภูมิคุ้มกันกับ “กองทุนทวีสุข”
วันพุธที่ 12 กันยายน 2561
ธ.ก.ส. จัดแคมเปญออมวันละบาท สร้างภูมิคุ้มกันกับ “กองทุนทวีสุข”
ธ.ก.ส.จัดแคมเปญสร้างภูมิคุ้มกันให้เกษตรกรลูกค้า ธ.ก.ส. และเกษตรกรลูกค้า ธ.ก.ส.ที่ขึ้นทะเบียนบัตรสวัสดิการแห่งรัฐได้เข้าถึงสวัสดิการ ด้วยการออมเงินกับกองทุนทวีสุข เพียงเก็บออมวันละ 1บาท หรือปีละ 365 บาท และฝากต่อเนื่องทุกปี รับดอกเบี้ยร้อยละ 3 ต่อปี
ธ.ก.ส.จัดแคมเปญสร้างภูมิคุ้มกันให้พี่น้องเกษตรกรลูกค้า ธ.ก.ส. และเกษตรกรลูกค้า ธ.ก.ส.ที่ขึ้นทะเบียนบัตรสวัสดิการแห่งรัฐได้เข้าถึงสวัสดิการ ด้วยการ ออมเงินกับกองทุนทวีสุข เพียงเก็บออมวันละ 1บาท หรือปีละ 365 บาท และฝากต่อเนื่องทุกปี รับดอกเบี้ยร้อยละ 3 ต่อปี พร้อมสวัสดิการมากมาย
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผย ว่า ธนาคารได้เปิดโอกาสให้พี่น้องเกษตรกรลูกค้า ธ.ก.ส. ทุกท่านได้เข้าถึงสวัสดิการ โดยได้มีการขยายอายุจากเดิมผู้เข้าร่วมโครงการต้องมีอายุตั้งแต่ 20 – 65 ปี เป็นอายุตั้งแต่ 20 – 70 ปี พร้อมกันนี้ยังได้จัดแคมเปญออมเงินวันละบาทกับกองทุนทวีสุข เพื่อสนับสนุนการสร้างภูมิคุ้มกันผ่านการออม และเปิดโอกาสให้พี่น้องเกษตรกรลูกค้า ธ.ก.ส. ที่ขึ้นทะเบียนบัตรสวัสดิการแห่งรัฐเข้าถึงสวัสดิการ โดยสามารถสะสมเงินออมล่วงหน้าเป็นรายปีได้ เริ่มขั้นต่ําที่ปีละ 365 บาท (ออมวันละ 1 บาท) หรือจะออมปีละ 600 บาท 1,200 บาท 6,000 บาท 12,000 บาท ต่อเนื่องกันทุกปี ตามศักยภาพเพื่อสร้างความมั่นคงในระยะยาว ทั้งนี้ เกษตรกรลูกค้า ธ.ก.ส. และเกษตรกรลูกค้าที่ขึ้นทะเบียนบัตรสวัสดิการแห่งรัฐ สามารถได้รับสิทธิ์ในการเปิดบัญชีเงินฝากคนละ 1 บัญชี
สําหรับผู้ที่เป็นสมาชิกโครงการกองทุนทวีสุขทุกรายจะได้รับดอกเบี้ยร้อยละ 3 ต่อปี พร้อมรับสวัสดิการเมื่อออมเงินต่อเนื่องทุกปี จนถึงอายุ 75 ปี ดังนี้
- ออมเงินปีที่ 1 คุ้มครองประกันอุบัติเหตุ (อบ. 1)
- ออมเงินปีที่ 2 คุ้มครองประกันอุบัติเหตุ (อบ.1) และเงินรับขวัญบุตรแรกเกิด
- ออมเงินปีที่ 3 คุ้มครองประกันอุบัติเหตุ (อบ.1) เงินรับขวัญบุตรแรกเกิด และเงินช่วยเหลืองานศพกรณีเสียชีวิตด้วยโรคภัยไข้เจ็บ
- ออมเงินปีที่ 4 คุ้มครองประกันอุบัติเหตุ (อบ.1) เงินรับขวัญบุตรแรกเกิด เงินช่วยเหลืองานศพกรณีเสียชีวิตด้วยโรคภัยไข้เจ็บ และเงินชดเชยเข้าพักรักษาตัวในโรงพยาบาลกรณีอุบัติเหตุ
- ออมเงินปีที่ 5 คุ้มครองประกันอุบัติเหตุ (อบ.1) เงินรับขวัญบุตรแรกเกิด เงินช่วยเหลืองานศพกรณีเสียชีวิตด้วยโรคภัยไข้เจ็บ เงินชดเชยเข้าพักรักษาตัวในโรงพยาบาลกรณีอุบัติเหตุ และการใช้เงินออมเป็นหลักประกันในการกู้เงิน
- ออมเงินปีที่ 6 คุ้มครองประกันอุบัติเหตุ (อบ.1) เงินรับขวัญบุตรแรกเกิด เงินช่วยเหลืองานศพกรณีเสียชีวิตด้วยโรคภัยไข้เจ็บ เงินชดเชยเข้าพักรักษาตัวในโรงพยาบาลกรณีอุบัติเหตุ ใช้เงินออมเป็นหลักประกันในการกู้เงิน และเงินชดเชยเข้าพักรักษาตัวในโรงพยาบาลกรณีเจ็บไข้ได้ป่วย
นายอภิรมย์ กล่าวอีกว่า การจัดแคมเปญเงินออมกองทุนทวีสุขในครั้งนี้ เพื่อส่งเสริมการออมเงิน สร้างวินัยการออมเงินซึ่งเป็นรากฐานความมั่นคงในการใช้ชีวิต รวมถึงเป็นหลักประกันให้แก่พี่น้องเกษตรกร ให้มีเงินออมไว้ใช้จ่ายเมื่อเข้าสู่วัยสูงอายุ พร้อมสวัสดิการในระหว่างการออมเงิน ซึ่งผู้ที่สนใจสามารถฝากเงิน ได้ที่ ธ.ก.ส. ทุกสาขาทั่วประเทศใกล้บ้านท่าน ตั้งแต่วันนี้เป็นต้นไป หรือ สอบถามข้อมูลเพิ่มเติมได้ที่ ธ.ก.ส. Call Center 0-2555-0555
รัฐบาลไทย-ข่าวทำเนียบรัฐบาล-ไทย-ลาว กระชับความร่วมมือด้านความมั่นคง เข้มร่วมติดตามป้องกันภัยข้ามชาติ รุกขยายผลคุมทะเบียนการใช้โทรศัพท์เคลื่อนที่
วันอังคารที่ 13 กุมภาพันธ์ 2561
ไทย-ลาว กระชับความร่วมมือด้านความมั่นคง เข้มร่วมติดตามป้องกันภัยข้ามชาติ รุกขยายผลคุมทะเบียนการใช้โทรศัพท์เคลื่อนที่
ไทย-ลาว กระชับความร่วมมือด้านความมั่นคง เข้มร่วมติดตามป้องกันภัยข้ามชาติ รุกขยายผลคุมทะเบียนการใช้โทรศัพท์เคลื่อนที่
เมื่อ 12 ก.พ. 61 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปเยือนสาธารณประชาธิปไตยประชาชนลาว ณ นครเวียงจันทน์ ตามคําเชิญของรัฐบาล สปป.ลาว เพื่อพัฒนาสัมพันธ์และสานต่อความร่วมมือด้านความมั่นคงระหว่างกัน
โดย พล.อ.ประวิตร และคณะได้เข้าเยี่ยมคาราวะ ฯพณฯ ทองลุน สีลุลิด นรม.สปป.ลาว ณ ทําเนียบรัฐบาล โดยหารือร่วมกันถึงความสัมพันธ์ของทั้งสองประเทศ ที่มีพัฒนาการแน่นแฟ้นและเกื้อกูลกันมากขึ้น ทั้งด้านพลังงาน การคมนาคม ด้านสังคมและวัฒนธรรม ด้านการทหารโดยเฉพาะความร่วมมือด้านความมั่นคง ที่ต้องรับมือกับการเผชิญหน้า จากภัยยาเสพติด อาชญกรรมข้ามชาติ และการก่อการร้าย
หลังจากนั้น ได้เดินทางเข้าพบ ท่าน สอนไช สีพันดอน รองนรม.สปป.ลาว ณ โรงแรมดอนจันทร์ โดยหารือร่วมกัน ถึงแนวทางสานต่อความร่วมมือแก้ปัญหาที่กระทบต่อความมั่นคงที่สําคัญของทั้งสองประเทศ ทั้งปัญหายาเสพติด การค้ามนุษย์ การก่อการร้าย และอาชญกรรมข้ามชาติ ซึ่งปัจจุบันใช้เทคโนโลยีเป็นเครื่องมือกระทําผิดมากขึ้น โดยเฉพาะโทรศัพท์เคลื่อนที่ โดยทั้งสองฝ่ายเห็นพ้อง ถึงความจําเป็นต้องจัดทําและพัฒนาระบบข้อมูลผู้ใช้โทรศัพท์เคลื่อนที่ร่วมกัน เพื่อร่วมกันตรวจสอบ ติดตามการกระทําผิดที่เป็นปัญหาความมั่นคงของทั้งสองประเทศ
ต่อจากนั้น รองนรม.และรมว.กห.และประธาน. กสทช.ได้เป็นผู้แทนฝ่ายไทย ร่วมกับ รองนรม.สปป.ลาว และรมว.กระทรวงไปรษณีย์และโทรคมนาคม กระทําพิธีส่งมอบระบบการลงทะเบียนผู้ใช้บริการโทรศัพท์เคลื่อนที่ ให้กับสปป.ลาว ซึ่งสามารถใช้เป็นระบบตรวจสอบอัตลักษณ์ของผู้ใช้บริการ ทั้งลายนิ้วมือและใบหน้า ให้ถูกต้องตรงกับบัตรประชาชน ในการแบ่งแยกและติดตามคนบ่ดีและปกป้องคนดีต่อไป
โดย พล.อ.ประวิตร กล่าวเชื่อมั่นว่า ความริเริ่มระหว่าง สปป.ลาว และ ไทยโดยสํานักงาน กสทช. ในการผลักดันการลงทะเบียนผู้ใช้บริการของทั้งสองประเทศให้ทันสมัยและปลอดภัยครั้งนี้ จะเป็นส่วนสําคัญ ของความไว้เนื้อเชื่อใจระหว่างกัน ที่จะตามมา. ซึ่งการพัฒนาความร่วมมือด้านความมั่นคงในด้านอื่นๆ เพิ่มขึ้นอย่างต่อเนื่อง เพื่อประโยชน์ต่อประชาชนทั้งสองประเทศและประเทศสมาชิกอาเซียนในภาพรวม
รัฐบาลไทย-ข่าวทำเนียบรัฐบาล-​สุดเวิร์ก! ปลูกข้าวโพดหลังนา มีตลาดแน่นอน
วันศุกร์ที่ 30 พฤศจิกายน 2561
​สุดเวิร์ก! ปลูกข้าวโพดหลังนา มีตลาดแน่นอน
--
หลังฤดูปลูก “ข้าว” ชาวนาอาจขาดรายได้ ยิ่งถ้าข้าวที่ออกมาไม่มีคุณภาพ หรือมีมากจนล้นตลาด ในที่สุดราคาก็จะตก
มีข้อมูลว่าแต่ละปีตลาดต้องการข้าวโพดเลี้ยงสัตว์ถึงปีละ 8 ล้านตัน แต่เกษตรกรผลิตได้เพียง 5 ล้านตัน
ยังขาดอีก 3 ล้านตัน!!
"โครงการสานพลังประชารัฐเพื่อสนับสนุนการปลูกข้าวโพดหลังฤดูทํานา" ของรัฐบาล มาช่วยตอบโจทย์เรื่องนี้
โดยให้สินเชื่อไร่ละ 2,000 บาท รายละไม่เกิน 15 ไร่ อัตราดอกเบี้ยเพียงร้อยละ 0.01เป็นเวลา 6 เดือน และมีคนรอรับซื้อแน่นอน
ล่าสุดปีนี้ (30 พ.ย. 61) มีเกษตรกรทั่วประเทศสนใจเข้าร่วมแล้ว 86,621 ราย พื้นที่ 748,467 ไร่ มากกว่าปีที่แล้ว
ผลที่ได้คือ มีรายได้ต่อจากการทํานา ซึ่งมากกว่าการปลูกข้าวหลายเท่าตัว
ปลูกข้าวนาปรังให้ผลผลิตเฉลี่ย 666 กก./ไร่ ต้นทุน 4,895.17 บาท/ไร่ กําไร 306.29 บาท/ไร่
ปลูกข้าวโพดเลี้ยงสัตว์ให้ผลผลิตเฉลี่ย 1,003 กก./ไร่ ต้นทุน 4,624.53 บาท/ไร่ กําไร 3,690.34 บาท/ไร่
เห็นไหม?? !!
สําหรับใครที่ยังไม่เคยชิน เพราะต้องเปลี่ยนจากการปลูกข้าวไปเป็นข้าวโพดเลี้ยงสัตว์ ไม่ต้องห่วง ปรึกษาได้ที่สํานักงานเกษตรทุกแห่งถึง 15 ม.ค.62
หรือจะให้เจ้าหน้าที่ลงไปถึงพื้นที่เขาก็ยินดีนะ...
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมโรงงานฯ เร่งแก้ปัญหาซากกากอุตสาหกรรม 40,000 ตัน โรงงานร้างจังหวัดระยอง   พร้อมเสนอบทลงโทษหนักทั้งจำและปรับผู้ลักลอบทิ้งกาก
วันศุกร์ที่ 1 กันยายน 2560
กรมโรงงานฯ เร่งแก้ปัญหาซากกากอุตสาหกรรม 40,000 ตัน โรงงานร้างจังหวัดระยอง   พร้อมเสนอบทลงโทษหนักทั้งจําและปรับผู้ลักลอบทิ้งกาก
กรมโรงงานอุตสาหกรรมชี้แจงจากกรณีตัวแทนสิ่งแวดล้อมภาคประชาชนจังหวัดระยอง ร้องเรียนปัญหากองขยะอุตสาหกรรม 40,000 ตัน กรมโรงงานอุตสาหกรรมเร่งติดตามตรวจสอบและประสานกับหน่วยงานที่เกี่ยวข้องเพื่อแก้ไขปัญหาซากกากอุตสาหกรรมให้เป็นไปตามกฎหมาย
กรุงเทพฯ 30 สิงหาคม 2560 – กระทรวงอุตสาหกรรม โดยกรมโรงงานอุตสาหกรรมชี้แจงจากกรณีตัวแทนสิ่งแวดล้อมภาคประชาชนจังหวัดระยอง ร้องเรียนปัญหากองขยะอุตสาหกรรม 40,000 ตัน จากโรงงานแร่ทองแดงที่ถูกปิดกิจการไปแล้วกว่า 10 ปี แต่กองขยะยังคงถูกทิ้งไว้กลางแจ้ง ส่งผลให้เกิดการชะล้างของโลหะหนักในช่วงหน้าฝนแพร่กระจายและปนเปื้อนลงในลําคลองสาธารณะ ทั้งนี้ กระทรวงอุตสาหกรรม โดยกรมโรงงานอุตสาหกรรมเร่งติดตามตรวจสอบและประสานกับหน่วยงานที่เกี่ยวข้องเพื่อแก้ไขปัญหาซากกากอุตสาหกรรมให้เป็นไปตามกฎหมาย อีกทั้งกรณีการเสนอเพิ่มบทลงโทษทั้งจําคุกและปรับสําหรับโรงงานที่ฝ่าฝืนหรือไม่ปฏิบัติตามข้อกําหนดเพื่อไม่ให้เกิดปัญหาการลักลอบทิ้งกากอุตสาหกรรม โดยปัจจุบันอยู่ระหว่างการพิจารณาจากสํานักงานคณะกรรมการกฤษฎีกา
ประชาชนสามารถร้องเรียนได้ที่ สายด่วนกรมโรงงานอุตสาหกรรม 1564 หรือขอคําปรึกษาแนะนํา สอบถามข้อมูลเพิ่มเติม กรมโรงงานอุตสาหกรรม กระทรวงอุตสาหกรรม โทร. 0 2202 4018 หรือเข้าไปที่ www.diw.go.th
นายมงคล พฤกษ์วัฒนา อธิบดีกรมโรงงานอุตสาหกรรม กล่าวว่า จากกรณีตัวแทนสิ่งแวดล้อมภาคประชาชนจังหวัดระยอง ร้องเรียนปัญหากองขยะอุตสาหกรรมจากโรงงานแร่ทองแดงในพื้นที่หมู่ 8 ต.มาบข่า อ.นิคมพัฒนา ที่ถูกปิดกิจการไปแล้วกว่า 10 ปี แต่กองขยะอุตสาหกรรมราว 40,000 ตัน ยังคงถูกทิ้งไว้กลางแจ้ง ส่งผลให้เกิดการชะล้างของโลหะหนักในช่วงหน้าฝน แพร่กระจายและปนเปื้อนลงในลําคลองสาธารณะ กรมโรงงานอุตสาหกรรมได้ตรวจสอบแล้วพบว่า กากอุตสาหกรรมดังกล่าวเป็นกากอุตสาหกรรมของบริษัท ไทยคอปเปอร์ อินดัสตรี่ จํากัด (มหาชน) ซึ่งปัจจุบันกรมบังคับคดีได้ทําการยึดทรัพย์สินต่างๆ ภายในโรงงาน รวมทั้งกากอุตสาหกรรม ตามคําสั่งศาลล้มละลายกลางที่มีคําสั่งพิทักษ์ทรัพย์ ทั้งนี้ กรมบังคับคดีได้มีหนังสือมอบอํานาจให้อุตสาหกรรมจังหวัดระยองเป็นผู้ดําเนินการและจัดประมูลหาผู้รับดําเนินการกองขยะดังกล่าวตามระเบียบพัสดุ ซึ่งขณะนี้อยู่ในระหว่างรอความเห็นชอบจากกรมบังคับคดี โดยกรมโรงงานอุตสาหกรรมได้เร่งประสานการทํางานร่วมกับสํานักงานอุตสาหกรรมจังหวัดระยองเพื่อให้การจัดการกากอุตสาหกรรมดังกล่าวเป็นไปตามกฎหมายและตามหลักวิชาการต่อไป
นายมงคล กล่าวต่อว่า กรมโรงงานอุตสาหกรรมมีแผนการจัดการกากอุตสาหกรรม พ.ศ. 2558 – 2562 โดยมีแผนดําเนินการให้โรงงานทั้งหมดนํากากเข้าเข้าสู่ระบบการจัดการกากอุตสาหกรรมอย่างถูกต้อง โดยปัจจุบันมีโรงงานเข้าสู่ระบบการจัดการกากอุตสาหกรรมอย่างถูกต้องเพิ่มขึ้นถึง 42% และอยู่ระหว่างการทบทวนวิธีการประเมินปริมาณกากอุตสาหกรรมให้สอดคล้องกับสภาพความเป็นจริงมากยิ่งขึ้น รวมทั้งเร่งรัดให้โรงงานอุตสาหกรรมเข้าระบบเป็นไปตามเป้าหมาย ทั้งนี้ การปรับแก้พ.ร.บ.โรงงาน พ.ศ.2535 ได้เสนอเพิ่มบทลงโทษสําหรับโรงงานที่ฝ่าฝืนหรือไม่ปฏิบัติตามข้อกําหนดของกฎหมายว่าด้วยการจัดการกากอุตสาหกรรมและการปล่อยมลพิษสู่สิ่งแวดล้อม จากเดิมที่มีบทลงโทษปรับสูงสุด 200,000 บาท เสนอเพิ่มโทษทั้งจําคุกและปรับ โดยปัจจุบันอยู่ระหว่างการพิจารณาจากสํานักงานคณะกรรมการกฤษฎาเพื่อไม่ให้เกิดปัญหาการลักลอบทิ้งกากอุตสาหกรรม
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เข้าเยี่ยมชม “Keihanna Science City” ในญี่ปุ่น
วันพุธที่ 10 ตุลาคม 2561
รมว.กระทรวงดิจิทัลฯ เข้าเยี่ยมชม “Keihanna Science City” ในญี่ปุ่น
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าเยี่ยมชม Keihanna Science City (ชื่อทางการ คือ Kansai Science City) ณ ประเทศญี่ปุ่น เมื่อวันที่ 8 ตุลาคม 2561 เป็นศูนย์กลางของความรู้และการวิจัยเพื่ออนาคต ซึ่งเป็นพื้นที่ขนาดใหญ่ครอบคลุม 3 จังหวัดของญี่ปุ่น (Kyoto, Osaka, Nara) 8 เมือง 12 สาขา clusters โดยใช้หลัก 3 ประสาน (รัฐ เอกชน มหาวิทยาลัย) ในการวิจัยเพื่อนําไปสู่เชิงพาณิชย์ นอกจากห้องแล็บของเอกชนและมหาวิทยาลัยชั้นนําแล้ว ยังมีจุดเด่นตรงออกแบบให้เป็นพื้นที่อยู่กับชุมชน ไม่แบ่งแยก มีการตั้งชมรมเคฮานาให้ชาวบ้านและบริษัทขนาดเล็กในพื้นที่มาทํา workshop ในเรื่องที่สนใจ ทําให้เกิดไอเดียทางการเกษตรใหม่ๆ เกิดธุรกิจฐานวัฒนธรรม เป็นต้น นอกจากนี้ นายชิเกะมัตซึ (Mr.Shikemasu) ผู้บริหารชาวญี่ปุ่นที่ล่าสุดได้ร่วมงาน STEP ของมหาวิทยาลัยเชียงใหม่มีความสนใจจะขยายผลความร่วมมือกับไทย โดยเฉพาะความร่วมมือด้านเมืองอัจฉริยะ
*********************
รัฐบาลไทย-ข่าวทำเนียบรัฐบาล-ผู้บริหารระดับสูงกระทรวงอุตสาหกรรม เฝ้าทูลละอองธุลี พระบาทพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี ไปในการพระราชทานเพลิงศพ พลเอกเปรม ติณสูลานนท์ ประธานองคมนตรีและรัฐบุรุษ
วันอาทิตย์ที่ 8 ธันวาคม 2562
ผู้บริหารระดับสูงกระทรวงอุตสาหกรรม เฝ้าทูลละอองธุลี พระบาทพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี ไปในการพระราชทานเพลิงศพ พลเอกเปรม ติณสูลานนท์ ประธานองคมนตรีและรัฐบุรุษ
ผู้บริหารระดับสูงกระทรวงอุตสาหกรรม เฝ้าทูลละอองธุลี พระบาทพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี ไปในการพระราชทานเพลิงศพ พลเอกเปรม ติณสูลานนท์ ประธานองคมนตรีและรัฐบุรุษ
วันนี้ (8 ธันวาคม 2562) พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระมหากรุณาธิคุณแก่การศพ พลเอกเปรม ติณสูลานนท์ ประธานองคมนตรีและรัฐบุรุษ และทรงพระกรุณาโปรดเกล้าโปรดกระหม่อมเสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส โดยมีนายสุรพล ชามาตย์ นายภานุวัฒน์ ตริยางกรูศรี รองปลัดกระทรวงกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายณัฐพล รังสิตพล อธิบดีกรมส่งเสริมอุตสาหกรรม นายเอกภัทร วังสุวรรณ ผู้ตรวจราชการกระทรวงอุตสาหกรรม รักษาการเลขาธิการคณะกรรมการอ้อยและน้ําตาลทราย และผู้บริหารระดับสูงของกระทรวงอุตสาหกรรม เฝ้าทูลละอองธุลีพระบาท
รัฐบาลไทย-ข่าวทำเนียบรัฐบาล-ผู้มีสิทธิเฮลั่น กรมบัญชีกลางเตรียมปรับปรุงหลักเกณฑ์การเบิกค่ายารักษาโรคไตเพิ่มสิทธิการรักษาที่สถานพยาบาลเอกชน คาดว่าเริ่มใช้ 1 มิ.ย. 63
วันจันทร์ที่ 24 กุมภาพันธ์ 2563
ผู้มีสิทธิเฮลั่น กรมบัญชีกลางเตรียมปรับปรุงหลักเกณฑ์การเบิกค่ายารักษาโรคไตเพิ่มสิทธิการรักษาที่สถานพยาบาลเอกชน คาดว่าเริ่มใช้ 1 มิ.ย. 63
กรมบัญชีกลางเชิญชวนสถานพยาบาลเอกชนสมัครเข้าร่วมโครงการเบิกจ่ายตรงค่ารักษาพยาบาลทดแทนไตในผู้ป่วยไตเรื้อรังด้วยวิธีไตเทียม เพื่อเป็นทางเลือกและอํานวยความสะดวกให้กับผู้มีสิทธิและบุคคลในครอบครัว พร้อมเตรียมปรับปรุงหลักเกณฑ์และอัตราค่ารักษาพยาบาล
กรมบัญชีกลางเชิญชวนสถานพยาบาลเอกชน สมัครเข้าร่วมโครงการเบิกจ่ายตรงค่ารักษาพยาบาลทดแทนไตในผู้ป่วยไตเรื้อรังด้วยวิธีไตเทียม เพื่อเป็นทางเลือกและอํานวยความสะดวกให้กับผู้มีสิทธิและบุคคลในครอบครัว พร้อมเตรียมปรับปรุงหลักเกณฑ์และอัตราค่ารักษาพยาบาลสําหรับผู้ป่วยโรคไตวายเรื้อรัง ให้สามารถเบิกค่ายากระตุ้นเม็ดเลือดแดงและค่าห้องตรวจที่สถานพยาบาลเอกชนได้
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ดําเนินโครงการเบิกจ่ายตรงค่ารักษาพยาบาลทดแทนไตในผู้ป่วยไตเรื้อรังด้วยวิธีไตเทียม โดยให้ผู้มีสิทธิและบุคคลในครอบครัว สามารถเบิกค่าฟอกเลือดด้วยเครื่องไตเทียมในสถานพยาบาลเอกชนได้ เนื่องจากสถานพยาบาลของรัฐมีจํานวนไม่เพียงพอต่อความต้องการ เพื่ออํานวยความสะดวกให้กับผู้มีสิทธิและบุคคลในครอบครัวที่ป่วยด้วยโรคไตวายเรื้อรัง ให้สามารถเข้าถึงการรักษาได้อย่างมีคุณภาพมากขึ้น ซึ่งขณะนี้มีสถานพยาบาลเอกชนที่เข้าร่วมโครงการฯ จํานวน 223 แห่งทั่วประเทศ (โดยผู้มีสิทธิและบุคคลในครอบครัวที่ต้องการเข้ารับการรักษา สามารถตรวจสอบการให้บริการกับสถานพยาบาลเอกชน ได้จากแอพพลิเคชั่น “CGD iHealthCare” เลือกเมนูสถานพยาบาลที่เข้าร่วม เลือกกลุ่มเฉพาะโรค (ฟอกไต) จากนั้นใส่จังหวัดที่ต้องการค้นหาหรือชื่อสถานพยาบาลที่ต้องการค้นหา
“กรมบัญชีกลางได้เตรียมปรับปรุงหลักเกณฑ์และอัตราค่ารักษาพยาบาลสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม เพื่อให้ผู้มีสิทธิและบุคคลในครอบครัวที่ป่วยเป็นโรคไตวายเรื้อรังสามารถเข้ารับการรักษาที่สถานพยาบาลเอกชนได้สะดวกมากขึ้น โดยได้ปรับปรุงหลักเกณฑ์ตามรายละเอียด ดังนี้
1. สามารถเบิกค่ายากระตุ้นเม็ดเลือดแดง (Erythropoietin) ที่สถานพยาบาลของเอกชนได้ จากเดิมผู้ป่วยต้องนํายาจากสถานพยาบาลของรัฐไปใช้ในการรักษาที่สถานพยาบาลเอกชน ทําให้คุณภาพของยาลดลง อีกทั้ง ยังเป็นการเพิ่มภาระการจัดเก็บยาให้กับสถานพยาบาลเอกชนด้วย
2. สามารถเบิกค่าตรวจทางห้องปฏิบัติการที่สถานพยาบาลเอกชนได้ จากเดิมที่ไม่สามารถเบิกได้ เพื่อให้คุณภาพในการรักษาเป็นไปอย่างมีประสิทธิภาพ” โฆษกกรมบัญชีกลางกล่าว
โฆษกกรมบัญชีกลางกล่าวในตอนท้ายว่า หลักเกณฑ์ฯ ที่จะปรับปรุงดังกล่าว น่าจะเริ่มถือปฏิบัติตั้งแต่วันที่ 1 มิถุนายน 2563 เป็นต้นไป สําหรับสถานพยาบาลเอกชนที่สนใจเข้าร่วมโครงการฯ ดังกล่าว ให้ส่งหนังสือแจ้งความประสงค์มาที่กรมบัญชีกลาง โดยระบุจํานวนเครื่องไตเทียมสําหรับผู้ป่วยฟอกเลือด สถานที่ตั้งของหน่วยไตเทียม วัน และเวลาที่เปิดให้บริการ พร้อมใบรับรองมาตรฐานการรักษาจากสมาคมโรคไตแห่งประเทศไทย
รัฐบาลไทย-ข่าวทำเนียบรัฐบาล-“นราพัฒน์” ขึ้นพิจิตรเร่งประชาสัมพันธ์มาตรการประกันรายได้เกษตรผู้ปลูกข้าว ปี 2562/63
วันจันทร์ที่ 7 ตุลาคม 2562
“นราพัฒน์” ขึ้นพิจิตรเร่งประชาสัมพันธ์มาตรการประกันรายได้เกษตรผู้ปลูกข้าว ปี 2562/63
ผู้ช่วยรัฐมนตรีเกษตรฯ “นราพัฒน์” ขึ้นพิจิตรเร่งประชาสัมพันธ์มาตรการประกันรายได้เกษตรผู้ปลูกข้าว ปี 2562/63 จ่ายครั้งแรก 15 ต.ค. นี้
เมื่อวันที่ 6 ตุลาคม 2562 นายนราพัฒน์ แก้วทอง ผู้ช่วยรัฐมนตรีว่าการกระทรวงเกษตรและสหกรณ์ เปิดเผยภายหลังเข้าร่วมการประชาสัมพันธ์ชี้แจงมาตรการประกันรายได้เกษตรกรผู้ปลูกข้าว ปี 2562/2563 รอบที่ 1 ณ CK Convention Hall ศูนย์ประชุมจังหวัดพิจิตร ว่า กระทรวงเกษตรฯ เร่งชี้แจงหลักเกณฑ์ โครงการ เงื่อนไข และสิทธิประโยชน์ที่เกษตรกรจะได้รับจากมาตรการประกันรายได้ โดยมีตัวแทนเกษตรกรเข้าร่วมการสัมมนาจากจังหวัดภาคเหนือตอนล่างกว่า 300 กว่าราย ซึ่งการดําเนินการดังกล่าวกระทรวงเกษตรฯ และกระทรวงพาณิชย์ เร่ง kick off มาตรการประกันรายได้ใน 5 พืชชนิดหลัก ได้แก่ ข้าว ยางพารา ปาล์มน้ํามัน มันสําปะหลัง และข้าวโพด
สําหรับสินค้าข้าว รัฐบาลประกันรายได้ 5 ชนิดข้าวเปลือก โดยจะกําหนดราคาเป้าหมายซึ่งเป็นราคาที่เกษตรกรควรได้รับตามราคาตลาดเฉลี่ยทุก 15 วัน ได้แก่ 1) ข้าวหอมมะลิ 15,000 บาทต่อตัน ไม่เกินครัวเรือนละ 14 ตัน 2) ข้าวหอมมะลินอกพื้นที่ 14,000 บาทต่อตัน ไม่เกินครัวเรือนละ 16 ตัน 3) ข้าวเจ้า 10,000 บาทต่อตัน ไม่เกินครัวเรือนละ 30 ตัน 4) ข้าวหอมประทุม 11,000 บาทต่อตัน ไม่เกินครัวเรือนละ 25 ตัน และ 5) ข้าวเหนียว 12,000 บาทต่อตัน ไม่เกินครัวเรือนละ 16 ตัน ทั้งนี้ เกษตรกรต้องขึ้นทะเบียนกับกรมส่งเสริมการเกษตรในพื้นที่
สําหรับในส่วนของกระทรวงเกษตรฯ ได้มุ่งเน้นการส่งเสริมให้เกษตรกรปลูกข้าวที่มีคุณภาพ ปลอดภัย เพื่อการแข่งขันในตลาดโลก อีกทั้งยังสนับสนุนการลดต้นทุนและพัฒนาระบบการเก็บรักษาพืชผลทางการเกษตรให้มีคุณภาพ ซึ่งกระทรวงเกษตรฯ และกระทรวงพาณิชย์ จะทํางานร่วมกันอย่างใกล้ชิด และจะใช้ทุกช่องทางเพื่อเพิ่มตลาดให้พี่น้องเกษตรกรทั้งในระบบออนไลน์และออฟไลน์ต่อไป
"ขอสร้างความมั่นใจว่ามาตรการประกันรายได้จะเป็นหลักประกันเบื้องต้นให้พี่น้องเกษตรกรทํานาแล้วไม่ขาดทุน นอกจากนี้ กระทรวงเกษตรฯยังมีมาตรการเสริม เพื่อผลักดันราคาสินค้าเกษตรให้มีราคาสูงขึ้นอีกด้วย" นายนราพัฒน์ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-"บิ๊กอู๋" ตั้งเป้าพัฒนาฝีมือสูงวัย 7.7 หมื่นคน เอกชนขานรับนโยบายจ้างงานผู้สูงอายุ
วันพฤหัสบดีที่ 14 มิถุนายน 2561
"บิ๊กอู๋" ตั้งเป้าพัฒนาฝีมือสูงวัย 7.7 หมื่นคน เอกชนขานรับนโยบายจ้างงานผู้สูงอายุ
รมว.แรงงาน หารือร่วมรัฐ เอกชน ขับเคลื่อนการจ้างงานผู้สูงอายุตามแนวทางประชารัฐ ตั้งเป้า
ปี 2561 ส่งเสริมให้ผู้สูงอายุมีงานทํา 15,600 คน ทํางานแบบมีนายจ้าง รับไปทําที่บ้าน และอาชีพอิสระ พร้อมพัฒนาทักษะฝีมือผู้สูงอายุเพิ่มเพื่อให้สามารถทํางานได้ 77,000 คน
รมว.แรงงาน หารือร่วมรัฐ เอกชน ขับเคลื่อนการจ้างงานผู้สูงอายุตามแนวทางประชารัฐ ตั้งเป้า
ปี 2561 ส่งเสริมให้ผู้สูงอายุมีงานทํา 15,600 คน ทํางานแบบมีนายจ้าง รับไปทําที่บ้าน และอาชีพอิสระ พร้อมพัฒนาทักษะฝีมือผู้สูงอายุเพิ่มเพื่อให้สามารถทํางานได้ 77,000 คน พร้อมเดินหน้าปรับปรุงกฎหมายให้สอดรับกับความต้องการของผู้สูงอายุและภาคเอกชน ออกมาตรการจูงใจเอกชนหันมาจ้างงานสูงอายุเพิ่ม
เมื่อวันที่ 14 มิถุนายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานการประชุมร่วมภาครัฐและเอกชนเพื่อขับเคลื่อนการดําเนินงาน “สานพลังประชารัฐ สร้างงาน สร้างอาชีพรองรับสังคมผู้สูงอายุ” ณ ห้องประชุมเทียนอัชกุล ชั้น 10 กรมการจัดหางาน เพื่อร่วมกันหารือถึงแนวทางในการส่งเสริมการมีงานทําแก่ผู้สูงอายุ และความต้องการของภาคเอกชนที่จะให้หน่วยงานภาครัฐที่เกี่ยวข้องสนับสนุนการส่งเสริมการมีงานทําผู้สูงอายุ โดยมีหน่วยงานภาครัฐและเอกชนเข้าร่วมประชุม
โดย รมว.แรงงาน กล่าวว่า วันนี้เรื่องผู้สูงอายุเป็นเรื่องใหญ่ซึ่งปัจจุบันประเทศไทยมีอยู่จํานวน 11 กว่าล้านคน ซึ่งเป็นวาระสําคัญของรัฐบาลที่นายกรัฐมนตรีได้กําชับให้หน่วยงานที่เกี่ยวข้องขับเคลื่อนทั้งในเรื่องของการจ้างงานผู้สูงอายุ ที่อยู่อาศัย สินเชื่อรวมทั้งการเข้าถึงแหล่งเงินกู้ ในส่วนของกระทรวงแรงงาน ได้มีเป้าหมายดําเนินการส่งเสริมการมีงานทําของผู้สูงอายุจํานวน 15,600 คน ทั้งการทํางานแบบมีนายจ้าง การรับงานไปทําที่บ้าน และอาชีพอิสระ รวมทั้งมีเป้าหมายในการพัฒนาทักษะฝีมือให้แก่ผู้สูงอายุเพื่อให้สามารถทํางานได้จํานวน 77,000 คน
พล.ต.อ.อดุลย์ กล่าวต่อว่า ในระยะต่อไปกระทรวงแรงงาน จะพิจารณาร่วมกับหน่วยงานที่เกี่ยวข้อง
ในการแก้ไขกฎหมาย พ.ร.บ.การจ้างงานผู้สูงอายุ การกําหนดอัตราค่าจ้างขั้นต่ํารายชั่วโมงของผู้สูงอายุ ขณะเดียวกันจะมีการกําหนดมาตรการทางภาษีเพื่อให้สามารถจูงใจภาคเอกชนในการจ้างงานผู้สูงอายุเพิ่ม ทั้งนี้ ในปี 2562 ระบบการจ้างงานผู้สูงอายุจะมีความชัดเจนมากขึ้น ทั้งตําแหน่งงาน ประเภทของงาน ลักษณะงานที่ผู้สูงอายุสามารถทําได้ การพัฒนาทักษะฝีมือ การคุ้มครองและหลักประกันทางสังคมโดยกระทรวงแรงงานจะดําเนินการตามแผนปฏิบัติการพร้อมกับการแก้ไขกฎหมายในส่วนที่เกี่ยวข้องควบคู่กันไปกับภาคเอกชนในหลายสถานประกอบการที่ได้มีการจ้างงานผู้สูงอายุก่อนหน้านี้ไปบ้างแล้ว เพื่อให้การส่งเสริมการมีงานทําของผู้สูงอายุมีประสิทธิภาพและเห็นผลเป็นรูปธรรม อาทิ การกําหนดอัตราค่าจ้างรายชั่วโมง ความร่วมมือกับหน่วยงานที่เกี่ยวข้องในการขับเคลื่อนยุทธศาสตร์และนโยบาย บริการจัดหางาน จ้างงานผู้สูงอายุในภาครัฐ ขยายโอกาสการมีงานทํา ส่งเสริมการจ้างงานผู้สูงอายุในอาชีพที่เหมาะสมกับวัยและประสบการณ์ ฝึกอาชีพและพัฒนาเพิ่มทักษะฝีมือแรงงานผู้สูงอายุ ส่งเสริมสิทธิสวัสดิการและคุ้มครองแรงงานผู้สูงอายุ รวมทั้งสร้างหลักประกันทางสังคม เป็นต้น
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
14 มิถุนายน 2561
รัฐบาลไทย-ข่าวทำเนียบรัฐบาล-ไทยปลื้มได้รับเลือกตั้งเป็นสมาชิกประจำของคณะประศาสน์การ ILO ด้วยคะแนนสูงสุดในภูมิภาคเอเชียแปซิฟิก
วันอังคารที่ 13 มิถุนายน 2560
ไทยปลื้มได้รับเลือกตั้งเป็นสมาชิกประจําของคณะประศาสน์การ ILO ด้วยคะแนนสูงสุดในภูมิภาคเอเชียแปซิฟิก
รมว.แรงงาน เดินทางเข้าร่วมการประชุมประจําปีองค์การแรงงานระหว่างประเทศ สมัยที่ 106 ซึ่งมีสมาชิกเข้าร่วมประชุม 169 ประเทศ ในเดือนมิถุนายน 2560 พร้อมคณะผู้แทนจากฝ่ายรัฐบาล ฝ่ายนายจ้าง และฝ่ายลูกจ้างของไทย
โดยในวันที่ 12 มิถุนายน 2560 ได้มีการเลือกตั้งสมาชิกคณะประศาสน์การ ซึ่งจากการลงคะแนนเพื่อเลือกผู้แทนเป็นคณะกรรมการบริหารสูงสุดของ ILO ในตําแหน่งสมาชิกประจํา (Regular Member) สําหรับวาระปี 2560 – 2563 ปรากฏว่าประเทศไทยได้รับความไว้วางใจจากการทํางานที่ผ่านมา จึงได้รับเสียงสนับสนุนจํานวน 230 เสียง จากผู้แทนฝ่ายรัฐบาลที่เข้าร่วมลงคะแนน 251 เสียง ซึ่งเป็นคะแนนสูงสุดในภูมิภาคเอเชียแปซิฟิก สําหรับ ประเทศที่ได้รับเลือกตั้ง รองลงมา คือ เกาหลีใต้ (229 เสียง) บาห์เรนและอิหร่าน (223 เสียง) คณะกรรมการชุดนี้มีหน้าที่กําหนดนโยบายและบริหารองค์การแรงงานระหว่างประเทศ นอกจากนี้ยังจะมีบทบาทนําในอนุภูมิภาคอาเซียน ในฐานะผู้ประสานงานอาเซียนในกรอบเวทีองค์การแรงงานระหว่างประเทศ ทั้งนี้ จะเริ่มปฏิบัติหน้าที่ ตั้งแต่การประชุมคณะประศาสน์การ สมัยที่ 330 ในวันที่ 17 มิถุนายน 2560 เป็นต้นไป
สําหรับการประชุมในวันที่ 13 มิถุนายน 2560 รัฐมนตรีว่าการกระทรวงแรงงานจะกล่าวปราศรัยต่อที่ประชุมใหญ่ เพื่อแสดงวิสัยทัศน์ในการบริหารแรงงาน ในหัวข้อ “ข้อริเริ่มสีเขียว” และจะเข้าพบ Mr. Guy Ryder ผู้อํานวยการใหญ่ ILO เพื่อมอบสัตยาบันสารอนุสัญญา ฉบับที่ 111 ว่าด้วยการเลือกปฏิบัติในการจ้างงานและอาชีพด้วย
--------------------------------------
กลุ่มงานโฆษกและการข่าว/
กองเผยแพร่และประชาสัมพันธ์ – ข่าว/
13 มิถุนายน 2560
รัฐบาลไทย-ข่าวทำเนียบรัฐบาล-ชวนเชิญเที่ยวงาน “เถลิงศกสุขสันต์ มหาสงกรานต์ ตำนานไทย”
วันพุธที่ 11 เมษายน 2561
ชวนเชิญเที่ยวงาน “เถลิงศกสุขสันต์ มหาสงกรานต์ ตํานานไทย”
รัฐบาลขอเชิญชวนประชาชนร่วมงาน “เถลิงศกสุขสันต์ มหาสงกรานต์ ตํานานไทย”
ชวนเชิญเที่ยวงาน “เถลิงศกสุขสันต์ มหาสงกรานต์ ตํานานไทย”
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญชวนประชาชนร่วมงาน “เถลิงศกสุขสันต์ มหาสงกรานต์ ตํานานไทย” ซึ่งสมเด็จพระเจ้าอยู่หัวทรงพระกรุณาโปรดเกล้าฯ ให้จัดงานดังกล่าวขึ้น เพื่อสืบสานศิลปวัฒนธรรม และประเพณีอันดีงามของชาติ จนถึงวันที่ 8 เม.ย.61 ตั้งแต่เวลา 14.00 – 21.00 น. ณ พระลานพระราชวังดุสิตและสนามเสือป่า โดยภายในงานจะมีนิทรรศการความรู้ การแข่งขันก่อพระเจดีย์ทรายชิงโล่พระราชทาน การแสดงทางวัฒนธรรมและการละเล่นโบราณ เช่น โมงครุ่ม กุลาตีไม้ โขน ดนตรีไทย การสาธิตการปรุงเครื่องหอม ภายในบรรยากาศของความเป็นไทย โดยขอความร่วมมือแต่งกายชุดไทย ชุดผ้าลายดอก หรือชุดสุภาพ และไปร่วมงานได้ในวัน เวลา และสถานที่ดังกล่าว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลให้ความสำคัญกับการบริหารงบประมาณภาครัฐ
วันศุกร์ที่ 7 กรกฎาคม 2560
รัฐบาลให้ความสําคัญกับการบริหารงบประมาณภาครัฐ
การปรับปรุงระบบบริหารการทํางานให้มีความทันสมัย ไม่ซ้ําซ้อน จะช่วยลดภาระค่าใช้จ่ายที่ใช้ในการทํางานลงได้ และยังช่วยเพิ่มประสิทธิภาพในการใช้จ่ายงบประมาณรัฐได้อย่างคุ้มค่ามากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการบริหารและจัดสรรงบประมาณประจําปี โดยยกเลิกโครงการที่ล้าสมัย มีความซ้ําซ้อนกันระหว่างหน่วยงาน หรือไม่ตรงความต้องการของประเทศ และวางแผนเงิน คน และงาน ให้สอดคล้องกัน เพื่อให้แต่ละหน่วยงานทํางานประสานกันข้ามหน่วยงานได้ง่าย รวมทั้งยังสร้างกลไกเพื่อป้องกันการทุจริตในโครงการต่าง ๆ และส่งเสริมให้ใช้งบประมาณอย่างคุ้มค่า เช่น การตั้งคณะกรรมการคุณธรรม การลงนามในสัญญาคุณธรรม การปรับปรุงพ.ร.บ.จัดซื้อจัดจ้าง การจัดตั้งศาลอาญาคดีทุจริตและประพฤติมิชอบ เป็นต้น โดยมุ่งหวังให้การใช้จ่ายงบประมาณแผ่นดินเป็นไปอย่างมีประสิทธิภาพ สนับสนุนการขับเคลื่อนประเทศตามยุทธศาสตร์ชาติ การปฏิรูป และการสร้างความสามัคคีปรองดองให้เกิดผลสําเร็จเป็นรูปธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี